पाएं अपने शहर की ताज़ा ख़बरें और फ्री ई-पेपरडाउनलोड करें
तहसील के कस्बा गढ़ी में एक ही समुदाय के दो पड़ोसियों में गुरुवार-शुक्रवार की दरमियानी रात में झगड़ा हो गया। आरोपी ने इस झगड़े ने फरियादी के घर में घुसकर जानलेवा हमला किया। घटना में तीन लोग घायल हो गए जिनमें से दो की हालत गंभीर बनी हुई है। पुलिस ने आरोपी को गिरफ्तार कर लिया है।
आरोपी शाकिर खां निवासी गढ़ी ने रात दो बजे लगभग पड़ोसी गुड्डू के घर में घुसकर लोहे की रॉड, हंसिए और अन्य हथियार से हमला कर दिया। पीड़ित फ़रियादी गुड्डू कुरैशी पिता इस्माइल कुरैशी उम्र 50 वर्ष, सलमान कुरेशी पिता गुड्डू उम्र 22 वर्ष, नोमान कुरैशी पिता इक़बाल कुरैशी उम्र 36 वर्ष इस घटना में घायल हुए हैं। गुड्डू और सलमान पिता पुत्र हैं।
इनके सिर छाती और हाथों मे गंभीर चोटें आई हैं, जिन्हें भोपाल भेजा है। वहीं नौमान कुरैशी इस झगड़े में बीच बचाव करने गए थे, इन्हें मामूली चोटें आई हैं। चौकी प्रभारी नेहा अहिरवार ने बताया कि आरोपी शाकिर को विदिशा अहमदपुर सड़क मार्ग पर बने यात्री प्रतीक्षालय से गिरफ्तार कर जेल भेज दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn